अनिल शर्मा ने 2017 में हुए विधानसभा चुनाव के समय चुनाव आयोग को अपनी चल-अचल संपत्ति का जो ब्योरा दिया था, उसके मुताबिक उस समय उनके बैंक खातों में 2 करोड़ 50 लाख 76 हजार रुपये थे और इससे पिछले वित्त वर्ष (2016-2017) में उन्होंने अपनी सालाना आय 68 लाख रुपये दिखाई थी। पत्नी के नाम पर 74 लाख रुपये जमा थे। अचल संपत्ति की बात करें तो अनिल शर्मा के पास उस समय 16 करोड़ 30 लाख रुपये और उनकी पत्नी के पास 20 करोड़ 70 लाख रुपये की संपत्ति थी। पति-पत्नी की कुल चल-अचल संपत्ति 40 करोड़ रुपये है।